# DECIZIA ETAPEI DE ÎNCADRARE

## Nr. număr din zz.ll.aaaa

Ca urmare a notificării adresate de **ISU ,,BUCOVINA” SUCEAVA - REPR. PRIN PELINARIU MIHĂIȚĂ**, cu domiciliul în județul Suceava, municipiul Suceava, strada Universității, nr.14 , **privind planul/ programul**, "**PLANUL URBANISTIC ZONAL - pentru lucrarea de investiții - *Poligon pentru pregătirea de specialitate a personalului de intervenție în situații de urgență din România și Ucraina-*”**, în orașul Siret, strada Sucevei, fn., județul Suceava, înregistrată la APM Suceava cu nr. 3277/30.03.2018 , în baza:

* *HG nr. 1000/2012 privind reorganizarea şi funcţionarea Agenţiei Naţionale pentru Protecţia Mediului şi a instituţiilor publice aflate în subordinea acesteia;*
* *OUG nr. 195/2005 privind protecţia mediului, aprobată cu modificări prin Legea nr. 265/2006, cu modificările şi completările ulterioare;*
* *HG nr. 1076/2004 privind stabilirea procedurii de realizare a evaluării de mediu pentru planuri şi programe;*
* *OUG nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare;*
* *Ord. nr. 19/2010 pentru aprobarea Ghidului metodologic privind evaluarea adecvată a efectelor potenţiale ale planurilor sau proiectelor asupra ariilor naturale protejate de interes comunitar;*
* *Ord. nr. 2387/2011 pentru modificarea Ord. nr. 1964/2007 privind instituirea regimului de arie naturală protejată a siturilor de importanţă comunitară, ca parte integrantă a reţelei ecologice europene Natura 2000 în România.*

**Agenţia Naţională pentru Protecţia Mediului**/**Agenţia pentru Protecţia Mediului Suceava**

* + ca urmare a consultării autorităţilor publice participante în cadrul şedinţei Comitetului Special Constituit din data de 04.04.2018 , a completărilor depuse la documentaţie;
  + în conformitate cu prevederile art. 5 alin. 3 pct. a şi a anexei nr. 1 – Criterii pentru determinarea efectelor semnificative potenţiale asupra mediului dinH.G. 1076/2004 privind stabilirea procedurii de realizare a evaluării de mediu pentru planuri şi programe;
  + în prezenţa/lipsa comentariilor motivate din partea publicului interesat,

**decide:**

**Planul/programul ,,Plan Urbanistic Zonal - - pentru lucrarea de investiții - *Poligon pentru pregătirea de specialitate a personalului de intervenție în situații de urgență din România și Ucraina-*”**, în orașul Siret, strada Sucevei, fn., județul Suceava**, titular**  **ISU ,,BUCOVINA” SUCEAVA - REPR. PRIN PELINARIU MIHĂIȚĂ**, cu domiciliul în județul Suceava, municipiul Suceava, strada Universității, nr.14 , **nu necesită evaluare de mediu şi nu necesită evaluare adecvată şi se va supune adoptării fără aviz de mediu*.***

**Documentația tehnică se aprobă cu următoarele condiții:**

Prezenta decizie finală este valabilă pe toată perioada de valabilitate a PUZ-ului dacă nu intervin modificări ale acestuia.

Prezenta nu înlocuiește Acordul de mediu în vederea emiterii Autorizației de construire.

**Caracteristicile și localizarea proiectului**

Terenul cu suprafață totală de 16430 mp, este amplasat în intravilanul orașului Siret, strada Sucevei, județul Suceava și este domeniu public, apartine Statului Român- intabulare drept de administrare Ministerul Afacerilor Interne - Inspectoratul pentru Situații de Urgență „Bucovina” al județului Suceava conf. Extras carte funciară nr.32348.

Folosința actuală a terenului este teren arabil.

Circulatie carosabila – domeniu public - o suprafata de 600,00 mp.

Vecinatati :

* La sud – teren liber neconstruit
* La nord - zona de locuinte cu functiuni complementare
* La est - drumul european E85

- La vest – strada Sucevei

**1. Caracteristicile planurilor şi programelor cu privire, în special, la:**

*a) gradul în care planul sau programul creează un cadru pentru proiecte şi alte activităţi viitoare fie în ceea ce priveşte amplasamentul, natura, mărimea şi condiţiile de funcţionare, fie în privinţa alocării resurselor;*

Prin prezenta documentatie se studiază posibilitatea înființării unui „***Poligon pentru pregătirea de specialitate a personalului de intervenție în situații de urgență din România și Ucraina*”**, în orașul Siret, strada Sucevei, fn., județul Suceava, fără a aduce prejudicii mediului înconjurător.

Constructia clădirii administrative se va amplasa in jumatatea de sud a parcelei respectandu-se pe latura de vest un regim de aliniere propus aflat la minim 3,0 m de aliniament (limita de proprietate).

Constructia platformei – heliport (20,0 m x 20,0 m) se va amplasa in jumatatea de nord a parcelei respectandu-se aria de sigurantă si suprafata de protectie aferente.

Se vor respecta distantele prevazute de codul civil fata de limitele laterale ale proprietatii spre nord, est si sud.

Constructiile specifice antrenamentelor de pregatire (casa de foc, containerul de foc, galeria de antrenament – labirint, machete autoturism, macheta cisterna se vor amplasa conform legislatiei si modalitatilor de utilizare specifice acestui tip de activitate.

Pentru containerul multirisc, linia tehnică de intretinere a echipamentului de protectie si macheta poligonului binomului de stingere se vor realiza platforme betonate si unde este cazul se vor asigura utilitatile necesare

**Indici urbanistici :**

**P.O.T. maxim =20% C.U.T. maxim =0,40**

- Suprafață heliport, 400 mp

- Suprafața aferentă construcțiilor și dotărilor, 1500 mp

- Suprafata carosabilă si pietonală în incintă, 2500 mp

- Suprafata spatii verzi incintă, 3430 mp

- Suprafata spatii verzi parc, 8600 mp

Împrejmuirea terenului se va realiza din panouri de plasă bordurată, montate pe stâlpi metalici fixaţi în soclu de beton armat. Înălţimea împrejmuirii va fi de 2,00 m.

Pe latura dinspre strada Sucevei, împrejmuirea se va realiza din zidărie din beton placata cu piatră având la partea superioară elemente din metal. Împrejmuirea se va realiza pe limitele de proprietate şi va fi prevăzută cu 1-2 porţi de acces.

*b) gradul în care planul sau programul influenţează alte planuri şi programe, inclusiv pe cele în care se integrează sau care derivă din ele;*

c) *relevanţa planului sau programului în/pentru integrarea consideraţiilor de mediu, mai ales din perspectiva promovării dezvoltării durabile;*

**Alimentarea cu apă**

Având în vedere echiparea cu rețele de alimentare existentă în zonă, constituită de o conductă din PEHD 160/110 mm, prevăzută cu un cămin de vane, se propune extinderea acestei conducte prin care se poate asigura branșamentul la reţeaua de alimentare cu apă şi, implicit, alimentarea cu apă a obiectivului propus în zona studiată. Se va asigura contorizarea consumului de apă pentru obiectivul proiectat, prin execuția unui cămin de apometru pe terenul proprietate.

Obiectivul proiectat va fi prevăzut cu mijloace proprii pentru stingerea și limitarea unui eventual incendiu.

**Canalizarea**

Apele uzate menajere, in absența rețelelor de canalizare menajeră, vor fi colectate de o rețea proprie de canalizare menajeră racordată la un bazin vidanjabil amplasat la limita de proprietate, asigurandu-se un acces auto facil

Apele pluviale de la nivelul teraselor vor fi colectate de receptori de terasă, echipați cu kit de degivrare pentru sezonul rece, iar apele pluviale de la nivelul platformelor de incintă asfaltate vor fi colectate, prin pante, de rigole liniare.

Se prevede montarea unui separator de hidrocarburi pentru apele pluviale colectate din zona parcărilor și pentru apele uzate rezultate în urma activităților specifice, eliminându-se riscul de poluare prin colectarea acestora.

**Alimentarea cu caldură**

Se va realiza un bransament la reteaua de distributie gaze naturale existenta pentru alimentarea arzatoarelor cazanelor din centrala termică.

**Alimentarea cu energie electrică**

Se propune ca alimentarea cu energie electrică a abiectivului să se facă din rețeaua electrică existentă în zonă prin intermediul unui punct de măsură amplasat la limita proprietății.

Pentru consumatori vitali ce necesită continuitate în alimentarea cu energie electrică (iluminatul exterior și interior, instalația de supraveghere video, instalația de voce-date, instalația de detecție și alarmare la incendiu, etc) se propune un grup electrogen de avarie. Pentru instalația de alimentare obiective de antrenament, inst. supraveghere video, de voce-date, etc se va prevedea și un UPS (sursă neîntreruptibilă), astfel încât alimentarea cu energie electrică a acestor sisteme să fie fără întrerupere. Grupul electrogen se va amplasa în exterior iar sursa neîntreruptibilă tip UPS se va amplasa în camera paza.

**Gospodăria deșeurilor**

Sistemul de colectare a deseurilor in cadrul organizarii de santier de pe durata executarii lucrarilor se va face in spatii special amenejate, iar evacuarea lor va fi asigurată periodic de serviciul de salubritate.

Depozitarea, sortarea si colectarea deseurilor se va face in sistem individual. Se va prevede o platforma gospodareasca betonată, cu europubele inchise etans ce vor fi preluate periodic de o firma specializată de salubritate, conform contractului individual.

Platforma betonată va fi amplasată adiacent unei alei carosabile si va fi imprejmuita pentru prevenirea imprastierii deseurilor.

**Protectia mediului**

Pentru a diminua impactul asupra mediului inconjurator, se va interzice deversarea apelor uzate rezultate pe perioada constructiei in spatiile naturale existente in zona. Se vor folosi WC-uri ecologice iar deseurile vor fi adunate in containere speciale si transportate in locuri special amenajate.

Depozitarea temporara a materialelor de constructii si a deseurilor rezultate va fi astfel efectuată incât să nu permită infestări ale solului.

Titularii investitiei vor incheia contract de salubritate cu serviciul de specialitate din localitate.

La finalizarea lucrărilor de construire se vor amenaja toate spațiile verzi și se vor aduce la forma inițială.

Prin întreţinerea corespunzătoare a mijloacelor auto care vor deserve investiția se evită pierderile accidentale de uleiuri sau carburanţi în sol.

Se vor planta arbori si arbusti pe limitele de Sud si Nord ale parcelei.

**Accesul auto și pietonal**

Principalele strazi care delimiteaza zona sunt :

* spre est - drumul european E85,
* spre vest - strada Sucevei

Accesul pietonal şi carosabil la amplasament se poate realiza din strada Sucevei.

Starea tehnica a străzii Sucevei:

* Îmbracaminte- pietruire cu balast.
* Acostamente din balast
* Declivitate longitudinală 6,51%

. Nu exista circulatie pietonala in zona.

*d) problemele de mediu relevante pentru plan sau program;*

e*) relevanţa planului sau programului pentru implementarea legislaţiei naţionale şi comunitare de mediu;*

**2. Caracteristicile efectelor şi ale zonei posibil a fi afectate cu privire, în special, la:**

*a) probabilitatea, durata, frecvenţa şi reversibilitatea efectelor – prin măsurile luate nu apar efecte negative remanente asupra mediului;*

*b) natura cumulativă a efectelor – nu este cazul;*

*c) natura transfrontieră a efectelor – nu este cazul;*

*d) riscul pentru sănătatea umană sau pentru mediu (de exemplu, datorită accidentelor*) – nu este cazul;

*e) mărimea şi spaţialitatea efectelor (zona geografică şi mărimea populaţiei potenţial afectate- este redusă pe perioada execuției lucrărilor;*

*f) valoarea şi vulnerabilitatea arealului posibil a fi afectat, date de:*

*(i)* caracteristicile naturale speciale sau patrimoniul cultural – nu este cazul;

*(ii)* depăşirea standardelor sau a valorilor limită de calitate a mediului – este redusă pe perioada execuției lucrărilor;

*(iii)* folosirea terenului în mod intensiv – este redusă pe perioada execuției lucrărilor.;

*g) efectele asupra zonelor sau peisajelor care au un statut de protejare recunoscut pe plan naţional, comunitar sau internaţional;*

**Obligaţiile titularului:**

* + Respectarea legislației de mediu în vigoare.

**Informarea şi participarea publicului la procedura de evaluare de mediu/procedura de evaluare adecvată:**

În urma publicării în ziarul ,, Crai Nou ", a anunțurilor publice privind prima versiune a proiectului în zilelel de 27.03.2018 și 30.03.2018, până la luarea deciziei de încadrare nu au fost semnalate observații din partea publicului.

În urma publicării din data de xx.xx.2018, în ziarul,,Crai Nou”, a anunțului deciziei de încadrare nu au fost semnalate observații din partea publicului.

Prezenta decizie poate fi contestată în conformitate cu prevederile **Legii contenciosului administrativ nr. 554/2004** cu modificările şi completările ulterioare.

**DIRECTOR EXECUTIV**

**GHEORGHE ALDEA**